Обединение (село)
Обединение е село в Северна България. То се намира в община Полски Тръмбеш, област Велико Търново.

География 
Селото се намира на 11 км западно от Полски Тръмбеш по пътя за Павликени, на 35 км северозападно от Велико Търново и 40 км южно от Свищов. Разположено е в средната част на Дунавската хълмиста равнина.

Климатът е умереноконтинентален.

Почвите са типични, карбонатни и ливадни черноземи.

Край селото тече река Елия, приток на Янтра.

В селото има много подпочвени води и няколко язовира, основно за риболов.

В селото има термални минерални извори, подходящи за балнео и термални процедури.

История 
Село Обединение е образувано от селата Мекиш и Тенча през 1941 г. От 1941 г. до 1948 г. носи името Княз-Симеоново.

Първото училище в село Мекиш е от 1856 г., началното – от 1895 г., а в село Тенча – от 1859 г. и земеделско училище – от 1931 г. Първото читалище в село Мекиш е от 1900 г., а в село Тенча – от 1902 г.

В местностите „Трите могили“ и „Селище“ има останки от римски селища. В района на селото са намерени римски надгробен паметник и светилище на Артемида.

Първоначалното училище в село Мекиш е построено през 1896 година. Един от първите преподаватели е Дянко Иванов Инчев.

През 1912 г. е основана кредитна кооперация в село Мекиш, а през 1935 г. – кредитна кооперация „Обединение“.

Към 1936 г. село Мекиш е наброявало 1738 жители, а село Тенча – 1938 жители. Към 15 март 2014 г. село Обединение наброява 756 жители по настоящ адрес.

Обединено трудово земеделско стопанство „Първи май“ е основано в селото е основано през 1959.

В селото се провеждат събори за надпяване „Авлига пее“, посветени на творчеството на Мита Стойчева.

Културни и природни забележителности 

През 1971 г. под ръководството на инж. Иван Косев е сондирана и бликнала първата минерална вода от дълбочина 1250 м с хипертермален произход и температура 44 градуса с лека алкална реакция. По структура и състав и по лечебни свойства тя е номер едно на Балканския полуостров. Това е посочено в Справочника за минерални води в България с лечебни качества за кожни заболявания. Новопостроената минерална баня в с. Обединение е тържествено открита през 1986 г., но ползване ѝ запада след 5 – 6 години във връзка с обществено-политическите промени в страната.

В селото има две църкви от 19 век. Църквата в Мекиш е по-голяма с два купола и красива, масивна ахитектура. Църквата е наименована на „Света Параскева“, отново построена на мястото на старата църква през 1909 г. и осветена от търновския метрополит Антим.

реставрирана по европроект с градина, място за отдих и нова чешма.

Северно от центъра на селото има Иглолисен и широколисен парк.

Село Обединение има и открит Театър и кино, както и закрита сцена с кино в читалището(200 места).

В селото има няколко големи и красиви чешми, една от тях е на вече изчезналата джамия строена 17 век.

Новите зенитни оръжия предоставени от военния музей са атракция на площада в центъра на селото

Ежегодно последния петък и уикенд на май се провежда народния фолклорен фестивал в памет на Мита Стойчева – „Авлига пее“. Участват над 1000 участници. Селото тогава е оживено има сергии и капанчета. Консумират се хиляди кебапчета и литри бира...Паметниците са няколко на брой, в памет на загиналите през войните, Мита Стойчева и римски-тракийски паметници.

Народно читалище „Мита Стойчева“ 
Първото читалище в селото е основано през 1900 г. Към него има Фолклорна група „Славей“.

Редовни събития 
В края на месец май, в село Обединение се провежда Националният събор-надпяване „Авлига пее“ , посветен на народната певица Мита Стойчева. Съборът има конкурсен характер и за пръв път е проведен през юли 2005 г. Организатори са Народното читалище „Мита Стойчева 1900“ и община Полски Тръмбеш. Това е най-крупното мероприятие на територията на общината. Други редовни събития, които се организират предимно от читалището, са: Бабин ден, Трифон Зарезан, Денят на самодееца , Първа пролет, Гергьовден, честване на празника на двете църкви – Св. Параскева в бившето село Мекиш на 14 октомври и Св. Арахангел Михаил в бившето село Тенча на 21 ноември. Традиционен празник за селото е и Денят на християнското семейство.

Личности 
 Родени в Обединение

 Мита Стойчева (1909 – 1976), народна певица
 Атанас Ганчев (1919 – 1970), ботаник
 Иван Косев Косев (1931 – 2013), инженер – хидрогеолог
 проф. доктор Тодор Киров – преподавател в АМТИИ гр. Пловдив
 Стефан Иванов Стефанов – музикант
 Димо Хаджииванов Ботювски – нарича себе си „селянин – поет“. Пише под псевдоним – Омид Ялийски. Издал е книжките „Джонбул“ – 1930 г., „Хорски езици“ – 1930 г., „Съдба“ – 1931 г., „Ялийски разкази“ – 1938 г. Подписва се още „Димо ми Долински“.

Спорт 
 ФК „Стрела“
 Стадион „Мекиш“, 50 места
 Физкултурен салон към училището
 Неизпозваем открит басейн за отдих и спорт
 Спортен риболов.

Балнеология 
Минрален извор с. Обединение

Източници 

 Българска енциклопедия (Братя Данчови), София, 1936 г.
 Енциклопедия „България“, том 4, София, 1984 г.

Външни препратки 
 Официална страница на село Обединение 
 Снимки от село Обединение 
 Снимки от Механа „Старата Къща“
 Авлига Пее 2006 
 Авлига Пее 2007 

Села в област Велико Търново
Населени места в община Полски Тръмбеш